
            Nr.23/203/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind modificarea Legii nr.490/2002, transmis Comisiei pentru industrii şi servicii, spre dezbatere şi avizare în fond, cu adresa nr.P.l.x 689 din 18 septembrie 2006.



În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

                                                                              Nr.23/203/2006

RAPORT

asupra propunerii legislative privind modificarea Legii nr.490/2002


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere, în fond, cu propunerea legislativă privind modificarea Legii nr.490/2002, transmisă cu adresa nr.P.l.x 689 din 18 septembrie 2006 şi iniţiată de domnii deputaţi Victor Sanda, Ion Stan, Ion Dumitru, Constantin Petrea şi Romeo Hanganu.



Senatul, în calitate de primă Cameră sesizată, a respins propunerea legislativă în şedinţa din 13 septembrie 2006.



Camera Deputaţilor este Cameră decizională, potrivit prevederilor art.75 din Constituţia României, republicată.


Guvernul României, prin punctul de vedere nr.1675 din 26.05.2006, a transmis că nu susţine adoptarea acestei iniţiative legislative în forma prezentată.



Comisia juridică, de disciplină şi imunităţi a transmis avizul negativ nr.31/1089 din 10.10.2006.



Consiliul Legislativ a avizat favorabil propunerea legislativă, cu avizul nr.721/18.05.2006 cu observaţii de tehnică legislativă care au fost avute în vedere la întocmirea prezentului raport.



Propunerea legislativă are ca obiect modificarea Legii nr.490/2002 pentru aprobarea Ordonanţei Guvernului nr.65/2001 privind constituirea şi funcţionarea parcurilor industriale. Intervenţia legislativă vizează instituirea obligaţiei societăţilor-administrator al parcurilor industriale de a furniza utilităţile şi serviciile necesare activităţilor desfăşurate în aceste parcuri.



În conformitate cu prevederile art.61 din Regulamentului Camerei Deputaţilor, republicat, membrii comisiei au examinat propunerea legislativă în şedinţa din 10 octombrie 2006.



La dezbaterea acestei propuneri legislative, din totalul de 22 membri ai Comisiei pentru industrii şi servicii, au fost prezenţi 19 deputaţi.



În urma examinării propunerii legislative, membrii Comisiei pentru industrii şi servicii au hotărât, în unanimitate, adoptarea propunerii legislative privind modificarea Legii nr.490/2002, cu amendamente admise.



În raport de obiectul şi conţinutul său, propunerea legislativă face parte din categoria legilor ordinare.

A M E N D A M E N T E    A D M I S E

	Nr.

crt.
	Text O.G. nr.65/2001, aprobată cu modificări şi completări prin Legea nr.490/2002
	Textul propunerii legislative
	Amendamente admise
	Motivaţia

	0
	1
	2
	3
	4

	1
	
	LEGE

privind modificarea şi completarea Legii nr.490/2002

	LEGE

privind modificarea art.9 alin. (1) lit. a) din Ordonanţa Guvernului nr. 65/2001 privind constituirea şi funcţionarea parcurilor industriale


	Conform normelor de tehnică legislativă.

	2
	
	Articol unic-Legea nr.490/2002, publicată în Monitorul Oficial al României nr. 533 din 22 iulie, se modifică după cum urmează:


	Articol unic – La articolul 9 alineatul (1) din Ordonanţa Guvernului nr. 65/2001 privind constituirea şi funcţionarea parcurilor industriale, aprobată cu modificări prin Legea nr. 490/2002,    litera   a)      se
	Conform normelor de tehnică legislativă.




	0
	1
	2
	3
	4

	
	
	
	modifică şi va avea următorul cuprins:

„a) să furnizeze/presteze utilităţile şi serviciile necesare activităţilor desfăşurate în parcul industrial.”

Dep. Ioan Bivolaru – PSD


	Conform legislaţiei în vigoare, serviciile se prestează.

	3
	Art. 9-(1)a): „să asigure utilităţile şi serviciile necesare activităţilor desfăşurate în parcul industrial;”
	1. Art. 9(1) pct.a) va avea următorul cuprins: „să furnizeze utilităţile şi serviciile necesare activităţilor desfăşurate în parcul industrial”


	Se elimină
	Teza este preluată la articolul unic, conform normelor de tehnică legislativă.




                                   PREŞEDINTE,                                                                    SECRETAR,
                                     Iulian Iancu                                                                      Aurelia Vasile
Consilier,

Silvia Vlăsceanu

